wickkiey/tamil-wikipedia-chunked huggingface dataset:
# பிராங்கென்ஸ்டைன் (புதினம்)

## கதைச் சுருக்கம்

### வால்டனின் முடிவு விவரணை

ஃபிராங்கண்ஸ்டைன் விவரத்ததன் முடிவில் கேப்டன் வால்டன் இந்தக் கதையை சொல்லத் தொடங்குகிறார். ஃபிராங்கண்ஸ்டைன் தன்னுடைய கதையை சொல்லி முடித்த சில நாட்களுக்குப் பின்னர் வால்டனும் அவருடை குழுவினரும் பனிக்கட்டியை உடைப்பதில்லை என்றும் வீட்டிற்குத் திரும்புவது என்று தீர்மானிக்கின்றனர். ஃபிராங்கண்ஸ்டைன் இறக்கையில் அசுரன் அவருடைய அறையில் தோன்றுகிறான். கப்பலை விட்டு நீங்கும் முன்னர் தன்னுடைய பழிவாங்கள் குறித்த அசுரனின் உறுதியான நியாயப்படுத்தலையும், தவறுக்காக வருந்துவதையும் வால்டன் கேட்கிறார், அசுரன் துருவத்தை நோக்கிச் சென்று தான் இருந்ததை ஒருபோதும் ஒருவரும் தெரிந்துகொள்ளாமல் இருக்கும் விதமாக தன்னுடைய ஈமச்சடங்கு சிதையில் தன்னைத்தானே அழித்துக்கொள்ளப்போவதாகவும் கூறுகிறான்.
# பிராங்கென்ஸ்டைன் (புதினம்)

## தொகுப்பு

"கோடைகாலம் இல்லாத வருடமான" 1816 ஆம் ஆண்டு மழைக்கால கோடையில் 1815 ஆம் ஆண்டில் டம்போரா மலையின் உமிழ்வால் ஏற்பட்ட நீண்டகால குளிர் எரிமலை மழைக்காலத்தில் உலகம் தன்னைப் பூட்டிக்கொண்டது. பதினெட்டு வயதான மேரி வோல்ஸன்கிராப்ட் கோட்வினும், அவருடைய காதலரான (பின்னாளில் கணவரான) பெர்ஸி பைஷி ஷெல்லியும் சுவிட்சர்லாந்தில் உள்ள லேக் ஜெனிவாவில் இருக்கும் வில்லா டியோடடியில் பைரன் பிரபுவைக் காணச் சென்றனர்.  
காலநிலை சீராக அதிக குளிர்ச்சியடைந்த கோடைகாலத்தில் அவர்கள் வெளியே செலவிட திட்டமிட்டிருந்தவை யாவற்றையும் செய்துமுடிக்க முடியாததால் அந்தக் குழு விடியும்வரை உள்ளேயே இருந்துகொண்டிருந்தனர்.  
மற்ற விஷயங்களுக்கிடையே, அவர்களுடைய உரையாடல் ரசாயன மின்னியக்கம் மற்றும் ஒரு பிணத்தை திரும்பக்கொண்டுவருவது அல்லது உடல் பாகங்களை ஒன்றிணைத்து உயிர் தருவதன் சாத்தியத்தைப் பற்றியதாகவும், இறந்த பொருள்களுக்கு உயர் தரும் சோதனைகளை செய்துபார்த்த 18 ஆம் நூற்றாண்டு இயற்கைத் தத்துவவாதியும் கவிஞருமான எராஸ்மஸ் டார்வினை நோக்கியும் திரும்பியது. பைரனின் மாளிகையில் மரத் தீயைச் சுற்றி அமர்ந்தபடி இந்தக் குழுவினர் ஜெர்மானிய பேய்க் கதைகளைப் படித்து தங்களை மகிழ்ச்சிப்படுத்திக்கொண்டனர், அவர்கள் ஒவ்வொருவரும் சொந்தமாக இயல்கடந்த கதை ஒன்றை எழுதும்படி பைரன் தூண்டினார். சற்று நேரத்தில் தூக்கத்திலிருந்து எழுந்த மேரி கோட்வின் *ஃபிராங்கண்ஸ்டைன்* கருத்தாக்கை உருவாக்கியிருந்தார்:  
சிறுகதையாக அனுமானித்திருந்த கதையை அவர் எழுதத் தொடங்கினார். பெர்ஸி ஷெல்லியின் ஊக்கவிப்பால் அவர் அந்தக் கதையை ஒரு முழு நீள நாவலாக நீட்டித்தார். அவர் சுவிட்சர்லாந்தில் இருந்த அந்த கோடைகாலத்தை "நான் முதன்முறையாக குழந்தைப் பருவத்திலிருந்து வாழ்க்கையில் அடியெடுத்து வைத்த" தருணம் என்று பின்னாளில் குறிப்பிட்டிருந்தார். பால்கன் நாடுகளில் பயணம் செய்தபோது தான் கேட்டிருந்த இரத்தக் காட்டேரி கதைகளின் அடிப்படையில் பைரனால் ஒரு துணுக்கு கதையை மட்டுமே எழுத முடிந்தது, இதிலிருந்து ஜான் பொலிடோரி *தி வாம்பயர்* (1819) கதையை உருவாக்கினார், இது இரத்தக்காட்டேரி காதல் இலக்கிய வகைக்கு முன்னோடியாக அமைந்தது. இவ்வாறு, அந்த ஒரே சூழ்நிலையிலிருந்து இரண்டு முன்னோடியான திகில் கதைகள் தோன்றியிருந்தன.  
1818 (எழுதப்பட்டது 1816–1817) இல் முதல் மூன்று தொகுப்பு பதிப்பிற்கான மேரி மற்றும் பெர்ஸி பைஷே ஷெல்லியின் எழுத்துப்படிகளும், பதிப்பாளருக்கான மேரி ஷெல்லியன் அசல் பிரதியும் தற்போது ஆக்ஸ்ஃபோர்ட் போட்லியன் நூலகத்தில் ஆவணமாக வைக்கப்பட்டிருக்கின்றன. போட்லியன் இந்தப் பிரதிகளை 2004 இல் பெற்றார், அவை தற்போது அபிஞ்சர் தொகுப்பிற்கு சொந்தமாக இருக்கின்றன. 2008 ஆம் ஆண்டு அக்டோபர் 1 இல், பெர்ஸி ஷெல்லியன் கூடுதல் இணைப்புகள் மற்றும் குறுக்கீடுகள் ஆகியவற்றுடனான மெரி ஷெல்லியின் அசல் உரையின் ஒப்பீடுகளை உள்ளடக்கிய ஃபிராங்கண்ஸ்டைனின் புதிய பதிப்பை போட்லியன் பதிப்பித்திருக்கிறது. புதிய பதிப்பு சார்லஸ் இ. ராபின்ஸன் தொகுத்தது: *தி ஒரிஜினல் ஃபிராங்கண்ஸ்டைன்* .
# பிராங்கென்ஸ்டைன் (புதினம்)

## பதிப்பு

மேரி ஷெல்லி 1817 ஆம் ஆண்டு மேயில் *ஃபிராங்கண்ஸ்டைன்; அல்லது, நவீன பிரமீதீயஸை* எழுதி முடித்தார், இது முதலில் 1818 ஆம் ஆண்டு ஜனவரி 1 இல் ஹார்டிங், மேவர் & ஜோன்ஸ் என்ற சிறிய லண்டன் பதிப்பகத்தால் பதிப்பிக்கப்பட்டது. பெயர் குறிப்பிடப்படாமல் வெளியிடப்பட்ட இதில், மேரிக்காக பெர்ஸி பைஷே ஷெல்லி எழுதிய முன்னுரை மற்றும் அவருடைய தந்தையான தத்துவவாதி வில்லயம் கோட்வினுக்கான அர்ப்பணிப்பு ஆகியவை இடம்பெற்றிருந்தன. இது மூன்று தொகுப்புக்களோடு வெறும் 500 பிரதிகள் மட்டுமே பதிப்பிக்கப்பட்டன, இது 19 ஆம் நூற்றாண்டு பதிப்புக்களுக்கான வழக்கமான "மூன்று-அடுக்கு" வடிவத்தில் இருந்ததாகும். இந்த நாவல் முதலில் பெர்ஸி பைஷே ஷெல்லியின் பதிப்பாளரான சார்லஸ் ஓலியர் மற்றும் பைரனின் பதிப்பாளர் ஜான் முர்ரே ஆகியோரால் ஏற்றுக்கொள்ளப்படவில்லை.  
*ஃபிராங்கண்ஸ்டைனின்* இரண்டாவது பதிப்பு 1823 ஆகஸ்ட் 11 இல் இரண்டு தொகுப்புகளாக பதிப்பிக்கப்பட்டது (ஜி. மற்றும் டபிள்யு.பி. விட்டேகர்), இந்த முறை மேரி ஷெல்லியின் பெயர் ஆசிரியராக பதிவானது.  
1831 அக்டோபர் 31 இல், ஒரு தொகுப்பிலான முதல் "வெகுஜன" பதிப்பு வெளிவந்தது, இது ஹென்றி கோல்பர்ன் & ரிச்சர்ட் பெண்ட்லியால் பதிப்பிக்கப்பட்டது. இந்தப் பதிப்பு முற்றிலும் தீவிரமாக மேரி ஷெல்லியால் திருத்தியமைக்கப்பட்டது என்பதுடன் இந்தக் கதையின் தோற்ற மூலம் குறித்த அலங்காரமான பதிப்பை வழங்கும் நீண்ட முன்னுரையும் அவரால் இணைக்கப்பட்டது. இந்தப் பதிப்பு இன்று மிகவும் விரிவாக படிக்கப்படும் ஒன்றாக இருக்கிறது, இருப்பினும் 1818 ஆம் ஆண்டின் அசல் உரையை உள்ளிட்டிருக்கும் பதிப்புக்கள் இப்போதும் பதிப்பிக்கப்படுகின்றன. உண்மையில் பல ஆய்வாளர்கள் 1818 ஆம் ஆண்டு பதிப்பிற்கே முன்னுரிமையளிக்கின்றனர். இது ஷெல்லியின் அசலான ஜுவனைத் தக்கவைத்திருப்பதாக வாதிடுகின்றனர் (பார்க்க டபிள்யு. டபிள்யு, நார்டன் விமர்சனப் பதிப்பில் ஆன் கே. மெல்லரின் "சூஸிங் எ டெக்ஸ்ட் ஆஃப் ஃபிராங்கண்ஸ்டைன் டு டீச்").
# பிராங்கென்ஸ்டைன் (புதினம்)

## பெயர் தோற்றங்கள்

### ஃபிராங்கண்ஸ்டைன் உருவாக்கம்

ஃபிராங்கண்ஸ்டைன் தன்னுடைய படைப்பை மறுதலித்ததன் ஒரு பகுதியாக உள்ள உண்மை என்னவெனின் அவர் அதற்கு பெயரிடவில்லை, இதனால் அது அடையாளமின்றிப் போகிறது. பதிலாக அது "அசுரன்", "பேய்", "பிசாசு", "ஈனன்", மற்றும் "அது" போன்ற வார்த்தைகளால் குறிப்பிடப்படுகிறது. ஃபிராங்கண்ஸ்டைன் பத்தாவது அத்தியாயத்தில் அசுரனுடன் உரையாடும்போது அவர் அதை "வெறுக்கத்தகுந்த பூச்சி", "விரும்பத்தகாத அசுரன்", "பிசாசு", "ஈன சாத்தான்" மற்றும் "விரும்பத்தகாத சாத்தான்" என்று குறிப்பிடுகிறார்.  
ஃபிராங்கண்ஸ்டைன் சொல்லும்போது ஷெல்லி இந்தப் படைப்பை "ஆதாம்" என்று குறிப்பிடுகிறார். ஷெல்லி தனது கல்வெட்டுக் குறிப்பில் ஈடன் தோட்டத்தில் உள்ள முதல் மனிதனைக் குறிக்கிறார்:  
:என்னைக் களிமண்ணிலிருந்து படைத்த உன்னிடம் நான் வேண்டினேனா
::என்னை மனிதனாக்கும்படி? நான் உன்னிடம் மன்றாடினேனா
:::இருளே என்னை மேம்படுத்து என்று?
::::ஜான் மில்டன், *பாரடைஸ் லாஸ்ட்* (X.743–5)  
இந்த அசுரன் தவறுதலாக "ஃபிராங்கண்ஸ்டைன்" என்று அழைக்கப்படுகிறான். 1908 இல் ஒரு எழுத்தாளர் "அறிவிப்பூர்வமானவர்கள்கூட சில அருவருப்பான அசுரனை விவரிப்பதற்கு "ஃபிராங்கண்ஸ்டைன்" என்ற சொற்பதத்தை உலகம் முழுவதிலும் எவ்வாறு பயன்படுத்துகிறார்கள் என்பதை கவனிப்பது விநோதமானது" என்று எழுதியிருக்கிறார். எடித் வார்டனின் *தி ரீஃப்* (1916) கட்டுக்கடங்காத குழந்தையை "குழந்தை ஃபிராங்கண்ஸ்டைன்" என்று குறிப்பிடுகிறது. *தி ரோவரில்* 12 ஜுன் 1844 இல் பதிப்பிக்கப்பட்ட டேவிட் லிண்ட்ஸேயின் "தி பிரைடல் ஆர்ணமண்ட்" "மோசமான ஃபிராங்கண்ஸ்டைன் உருவாக்குநர்" என்று குறிப்பிடுகிறது. ஜேம்ஸ் வேலின் பிரபலமான 1931 ஆம் ஆண்டு திரைப்படமான ஃபிராங்கண்ஸ்டைன் வெளிவந்த பின்னர் பெரிய அளவிலான பொதுமக்கள் இந்த அசுரனை "ஃபிராங்கண்ஸ்டைன்" என்றே பேசத் தொடங்கினர். இதற்கான குறிப்பு *பிரைட் ஆஃப் ஃபிராங்கண்ஸ்டைன்* (1935) மற்றும் அதே தொடரில் அடுத்தடுத்து வந்த சில திரைப்படங்களிலும், *அபாட் அண்ட் காஸ்டெல்லோ மீட் ஃபிராங்கண்ஸ்டைன்* போன்ற திரைப்படத் தலைப்புகளிலும் தோன்றுகின்றன.
# பிராங்கென்ஸ்டைன் (புதினம்)

## பெயர் தோற்றங்கள்

### ஃபிராங்கண்ஸ்டைன்

மேரி ஷெல்லி "ஃபிராங்கண்ஸ்டைன்" என்ற பெயரை ஒரு கனவுக் காட்சியிலிருந்து பெற்றதாகவே கூறிவந்தார். அசல் படைப்பு என்ற அவருடைய கோருதல் இருந்தபோதிலும் இந்தப் பெயரின் முக்கியத்துவம் அனுமானத்திற்கான மூலாதாரமானது. நேரடியாகவே, ஜெர்மனில், ஃபிராங்கண்ஸ்டைன் என்றால் "ஃபிராங்குகளின் கல்" என்று பொருள். இந்தப் பெயர், மேரி ஷெல்லி இந்த நாவலை எழுதும் முன்னர் படகில் செல்லும்போது பார்த்திருக்கக்கூடிய ஃபிராங்கண்ஸ்டைன் கோட்டை (*பர்க் ஃபிராங்கண்ஸ்டைன்* ) போன்ற பல்வேறு இடங்களோடு இது சம்பந்தப்பட்டிருக்கிறது. ஃபிராங்கண்ஸ்டைன் பாலடினேட்டில் உள்ள நகராகவும் இருக்கிறது; 1946க்கு முன்னர் போலந்து சிலேசியாவில் உள்ள Ząbkowice Śląskie *ஷிலேஷியா ஃபிராங்கண்ஸ்டைன்* என்றே அறியப்பட்டது.  
மிகச் சமீபத்தில், *இன் சர்ச் ஆஃப் ஃபிராங்கண்ஸ்டைன்* என்ற தன்னுடைய புத்தகத்தில் ராடு ஃப்ளோரஸூ, மேரியும் ஷெல்லியும் தாங்கள் சுவிட்சர்லாந்திற்கு செல்லும் வழியில் டர்மாஸ்டட் அருகில் ரைன் ஆற்றை சுற்றி அமைந்திருக்கும் ஃபிராங்கண்ஸ்டைன் கோட்டைக்கு வருகை புரிந்திருக்கின்றனர், அங்கே கான்ராட் டிப்பில் என்ற ரசவாதி மனித உடல்களைக் கொண்டு பரிசோதனை செய்திருக்கிறார், ஆனால் மேரி தன்னுடைய படைப்பு அசலானது என்ற பொதுக் கோருதலை தக்கவைத்துக்கொள்ள இந்த வருகையை வெளியிடவில்லை என்று வாதிடுகிறார். ஏ.ஜே.டே எழுதிய சமீபத்திய இலக்கியக் கட்டுரையில் மேரி ஷெல்லி தன்னுடைய அறிமுக நாவலை எழுதுவதற்கு முன்பாக அவர் ஃபிராங்கண்ஸ்டைன் கோட்டைக்கு சென்றுவந்திருக்கிறார் என்ற ஃப்ளோரஸூவின் நிலைப்பாட்டை ஆதரிக்கிறார். மேரி ஷெல்லியின் 'தொலைந்த' நாட்குறிப்புகளில் இருந்தது என்ற ஃபிராங்கண்ஸ்டைன் குறித்த குற்றச்சாட்டு ரீதியிலான விவரத்தை டே இணைத்திருக்கிறார். இருப்பினும், இந்தக் கருத்தமைவு குறித்த விமர்சனங்கள் இல்லாமல் இல்லை; ஃபிராங்கண்ஸ்டைன் நிபுணரான லியோனார்ட் வுல்ஃப் இதனை "ஏற்றுக்கொள்ள முடியாத...திட்டமிட்ட சதி" என்கிறார், அத்துடன் 'தொலைந்த' நாட்குறிப்புகளும் ஃப்ளோரஸுவின் ஒப்புதல்களும் சரிபார்க்கப்படவில்லை என்றும் குறிப்பிடுகிறார்.
# பிராங்கென்ஸ்டைன் (புதினம்)

## பெயர் தோற்றங்கள்

### விக்டர்

விக்டர் எனற பெயரின் சாத்தியமுள்ள விளக்கம் ஜான் மில்டன் எழுதிய *பாரடைஸ் லாஸ்ட்டில்* இருந்து பெறப்பட்டிருக்கிறது, இது ஷல்லியின் மீது பெரும் தாக்கத்தை ஏற்படுத்தியதாகும் (*பாரடைஸ் லாஸ்ட்டைச்* சேர்ந்த ஒரு மேற்கோள் *ஃபிராங்கண்ஸ்டைனின்* முதல் பக்கத்தில் காணப்படுகிறது என்பதுடன் ஷெல்லியும்கூட அந்த அசுரன் இதைப் படித்துப்பார்ப்பதற்கு அனுமதிக்கிறார்). மில்தொடர் கடவுளை "தி விக்டர்" என்றே *பாரடைஸ் லாஸ்ட்டில்* குறிப்பிடுகிறார், அத்ததுடன் வாழ்க்கையை உருவாக்கி விளையாடும் கடவுளாக ஷெல்லி விக்டரைப் பார்க்கிறார்.  
இதற்கும் மேலாக, அசுரனை ஷெல்லி சித்தரித்த விதம் *பாரடைஸ் லாஸ்ட்டில்* உள்ள சாத்தான் கதாபாத்திரக்கும் அதிக கடன்பட்டிருக்கிறது; உண்மையில், காவியக் கவிதையைப் படித்த பின்னர் தான் சாத்தானின் கதாபாத்திரத்திற்காக அனுதாபப்படுவதாகவும் அசுரன் கூறுகிறான்.  
விக்டருக்கும் மேரியின் கணவரான பெர்ஸி ஷெல்லிக்கும் பல ஒற்றுமைகள் இருக்கின்றன. விக்டர் என்பது பெர்ஸி ஷெல்லி அவருடைய சகோதரி எலிசபெத்துடன் இணைந்து எழுதிய கவிதைத் தொகுப்பில் அவருடைய புனைப்பெயராக இருக்கிறது, அதாவது *அசல் கவிதை - எழுதியது - வி்க்டர் மற்றும் கேஸிர்* . விக்டர் ஃபிராங்கண்ஸ்டைனுக்கான மேரி ஷெல்லியின் மாதிரிகளுள் ஒன்றுதான் பெர்ஸி என்ற யூகமும் நிலவுகிறது, இவர் ஈடனில் "மின்சாரம் மற்றும் காந்தவிசையையும், வெடிமருந்து மற்றும் பல்வேறு ரசாயன எதிர்வினைகளையும் பரிசோதித்துப் பார்த்தவராவார்", அத்துடன் ஆக்ஸ்போர்டில் உள்ள அவருடைய அறை அறிவியல் உபகரணங்களால் நிரம்பியிருந்தது. பெர்ஸி ஷெல்லி செல்வந்தரான கிராம நிலக்கிழாரும், வலுவான அரசியல் செல்வாக்குள்ள மற்றும் கோரிங் கோட்டை கோமகனான சர் பைஷே ஷெல்லி, மற்றும் அருண்டெல் முதல் இளவசரான ரிச்சர்ட் ஃபிட்ஸலானின் வழிவந்தவருடைய முதல் மகனாவார். விக்டரின் குடும்பம் அந்தக் குடியரசில் மிகவும் குறி்ப்பிடத்தக்க ஒன்றாக இருந்தது என்பதுடன் அவர்களுடைய முன்னோர்கள் நகர்மன்ற உறுப்பினர்களாகவும் அரசு அதிகாரிகளாகவும் இருந்தவர்கள். பெர்ஸிக்கு எலிசபெத் என்ற பெயர்கொண்ட சகோதரி உண்டு. விக்டருக்கு எலிசபெத் என்ற பெயர்கொண்ட தத்து சகோதரி உண்டு. 1815 பிப்ரவரி 22 இல், மேரி ஷெல்லி இரு மாதங்கள் முதிர்வுறாத குழந்தையைப் பெற்றெடுத்தார் அந்தக் குழந்தை இரண்டு வாரங்களுக்குப் பின்னர் இறந்துவிட்டது. பெர்ஸி அந்த முதிர்வுறாத குழந்தை குறித்து அக்கறை காட்டவில்லை என்பதோடு ஒரு மோசமான விவகாரத்திற்காக மேரியின் ஒன்றுவிட்ட சகோதரி கிளேரிடம் விட்டுவிட்டார். அந்த படைப்பிற்கு உயிர் வந்ததும் அதைப் பார்க்கும் விக்டர் இருப்பிடத்தை விட்டு சென்றுவிடுகிறார், இருப்பினும் புதிதாகப் பிறந்த அந்த உயிர் தன்னுடைய பெற்றோர் என்பதாக ஒரு குழந்தையாக அவரை அணுகுகிறது. அந்த உயிருக்கு விக்டரின் பொறுப்பு குறித்த கேள்வி இந்தப் புத்தகத்தின் முக்கியமான கருக்களுள் ஒன்றாக இருக்கிறது.
# பிராங்கென்ஸ்டைன் (புதினம்)

## பெயர் தோற்றங்கள்

### நவீன பிரமீதீயஸ்

*நவீன பிரமீதீயஸ்* என்பது நாவலின் துணைத்தலைப்பாகும் (சில நவீன பதிப்புகள் இந்தத் துணைத்தலைப்பை விட்டுவிட்டன, அது வெறும் அறிமுகம் மட்டுமே என்று குறிப்பிடுகின்றன). கிரேக்க தொன்மத்தின் வடிவங்களுள் ஒன்றான பிரமீதீயஸ் மனிதகுலத்தை உருவாக்கிய டைட்டன் ஆவார். சொர்க்கத்திலிருந்து ரகசியமாக தீயை எடுத்து அதை மனிதர்களுக்கு அளித்ததும் பிரமீதீயஸ்தான். சியுசு இதைக் கண்டுபிடித்ததும், அவர் பிரமீதீயஸை ஒரு பாறையில் வைத்து கட்டுகிறார், தினமும் ஒரு வேட்டைப் பறவை வந்து அவருடைய கல்லீரலை கொத்தித் திண்ணும், மறுநாள்தான் அந்த கல்லீரல் மீண்டும் வளரும் எனும்படி தண்டனையளிக்கிறார்; ஹீராக்கிள்ஸ் (ஹெர்குலிஸ்) வந்து அவரை மீட்கும்வரை அந்தப் பறவை மீண்டும் வந்துகொண்டிருந்தது.  
பிரமீதீயஸ் லத்தீன் தொன்மத்திலும் குறிப்பிடப்படுகிறார், ஆனால் வேறுபட்ட கதையோடு. இந்தப் பதிப்பில் பிரமீதீயஸ் மனிதனை களிமண் மற்றும் தண்ணீரிலிருந்து உருவாக்குகிறார், இதுவும்கூட விக்டர் இயற்கையின் விதிகளுக்கு (வாழ்வு இயல்பாக எவ்வாறு உருவாக்கப்பட்டிருக்கிறது என்பது) எதிராக கலகம் செய்வதும், அதற்குப் பலனாக தண்டனை அடைவதுமாக ஃபிராங்கண்ஸ்டைனுக்கான கருவாக அமைந்திருக்கிறது.  
பிரமீதீயஸின் கிரேக்க தொன்மத்தில் வரும் டைட்டன் விக்டர் ஃபிராங்கண்ஸ்டைனுக்கு இணையாக இருக்கிறார். மனிதர்களை உருவாக்குவதில் டைட்டனின் புத்துருவாக்கப் பணிக்கு ஒத்ததாக புதிய அர்த்தங்களைப் பிரதிபலிப்பதன் மூலம் விக்டரின் பணியும் மனிதனை உருவாக்குவதாக இருக்கிறது. இவ்வழியில் சொர்க்கத்திடமிருந்து டைட்டன் தீயைத் திருடி மனிதர்களுக்கு அளித்ததைப் போன்று விக்டர் கடவுளிடமிருந்து படைப்பு ரகசியத்தைத் திருடுகிறார். டைட்டன் மற்றும் விக்டர் ஆகிய இருவருமே தங்களுடைய செயல்களுக்காக தண்டிக்கப்படுகின்றனர். விக்டர் தனக்கு நெருக்கமானவர்களின் இழப்பால் பாதிக்கப்படுவதன் மூலம் கண்டிக்கப்படுகிறார், தன்னுடைய படைப்பால் கொலைசெய்யப்படுவோம் என்ற பேரச்சத்தால் அவர் பீடிக்கப்படுகிறார்.  
மேரி ஷெல்லிக்கு பிரமீதீயஸ் கதாநாயகன் அல்ல, ஒருவகையான பேய், அவனை அவர் மனிதர்களுக்கு நெருப்பைக் கொணர்ந்து மனித இனத்தை சுவைமிக்க உணவை உண்ணும்படி தூண்டியதாக குற்றம்சாட்டுகிறார் (வேட்டையாடுதல் மற்றும் கொலை செய்தலைத் தூண்டும் சமைத்தல் என்பதை நெருப்பு கொண்டுவந்துவிடுகிறது). இந்த ஒப்புதலுக்கான ஆதரவு இந்த நாவலின் 17வது அத்தியாயத்தில் காணப்படுவதாக இருக்கலாம், இங்கே "அசுரன்" விக்டர் ஃபிராங்கண்ஸ்டைனிடம் பின்வருமாறு பேசுகிறான்: "என்னுடைய உணவு அந்த மனிதன் அல்ல; என்னுடைய பசியை ஆற்றிக்கொள்ள நான் அந்தப் பையனையும் ஆட்டையும் கொல்லவில்லை; சோளமும் பெர்ரிக்களுமே என்னுடைய ஊட்டச்சத்திற்கு போதுமானவையாக இருக்கின்றன." ரொமாண்டிக் யுகத்தைச் சேர்ந்த கலைஞர்களுக்கு, மனிதர்களுக்கான பிரமீதீயஸின் பரிது 18 ஆம் நூற்றாண்டின் இரண்டு பெரிய உடோப்பிய உறுதிப்பாடுகளின் எதிரொலியாக இருக்கிறது: தொழில் புரட்சி மற்றும் பிரெஞ்சு புரட்சி, இவை இரண்டுமே உறுதிப்பாடுகளையும் அறியப்படாத சாத்தியமுள்ள குரூரம் ஆகிய இரண்டையும் கொண்டிருந்தன.  
பைரன் குறிப்பாக அஸ்கிலஸ் எழுதிய *பிரமீதீயஸ் பவுண்ட்* என்ற நாடகத்தோடு பற்று கொண்டிருந்தார், பெர்ஸி ஷெல்லி விரைவிலேயே தன்னுடைய *பிரமீதீயஸ் அண்பவுண்ட்* (1820) நாடகத்தை எழுதவிருந்தார். "நவீன பிரமீதீயஸ்" என்ற சொற்பதம் உண்மையில் பெஞ்சமின் ஃபிராங்க்ளினையும் அவருடைய அப்போதைய சமீபத்திய பரிசோதனைகளாக இருந்த மின்சாரம் குறித்த பரிசோதனைகளையும் குறிப்பிடுவதற்கு இம்மாணுவல் காண்ட்டால் உருவாக்கப்பட்டதாகும்.
# பிராங்கென்ஸ்டைன் (புதினம்)

## ஷெல்லியின் மூலாதாரங்கள்

ஷெல்லி தன்னுடைய படைப்போடு நிறைய மூலாதாரங்களை இணைத்துக்கொண்டிருந்தார், இவற்றில் ஒன்று ஒவிட்டைச் சேர்ந்த பிரமீதீயன் தொன்மம் ஆகும். ஜான் மில்லடனுடைய *பாரடைஸ் லாஸ்ட்* , சாமுவேல் டெய்லர் கோல்ரிட்ஜின் *தி ரிம் ஆஃப் தி ஏன்ஷியண்ட் மரைனர்* ஆகியவற்றின் தாக்கம் அந்த அசுரன் அவற்றைக் கேபினில் காண்பது இந்த நாவலில் சொல்லப்படுவதன் மூலம் தெள்ளத்தெளிவாகிறது. அத்துடன், இரண்டு ஷெல்லிக்களும் வில்லியம் தாமஸ் பெக்ஃபோர்டின் கோதிக் நாவலான *வாடெக்கைப்* படித்திருக்கின்றனர். *ஃபிராங்கண்ஸ்டைன்* அவருடைய தாயார் மேரி வோல்ட்ஸ்டன்கிராஃப்டிற்கான நிறைய குறிப்புகளையும் உள்ளிட்டிருந்தது, அத்துடன் அவருடைய பிரதான படைப்பான *எ விண்டிகேஷன் ஆஃப் தி ரைட்ஸ் ஆஃப் உமன்* ஆண்களுக்கும் பெண்களுக்கும் இடையில் சமநிலையற்ற கல்வி குறித்து விவாதித்தது. அவருடைய படைப்பில் தன்னுடைய தாயாரின் கருத்தாக்கங்கள் என்ற உள்ளிடல் இந்த நாவில் படைப்பின் கருவோடும் தாய்மையோடு தொடர்புகொண்டதாக இருக்கிறது. ஃபிராங்கண்ஸ்டைன் கதாபாத்திரத்திற்கான சில கருத்தாங்களை ஹம்ப்ரி டேவியின் புத்தகமான *எலிமண்ட்ஸ் ஆஃப் கெமிக்கல் ஃபிலாசபியிலிருந்து* மேரி பெற்றுக்கொண்டிருக்கலாம், இந்தப் புத்தகம் குறித்து அவர் "படைப்பு என்று அழைக்கப்படக்கூடிய மனித சக்திகளுக்கு அறிவியல் வழங்கியிருக்கக்கூடியது; இவை அவனைச் சுற்றியுள்ள இருப்புக்களை மாற்றவும் மேம்படுத்தவும் அவனுக்கு சக்தியளிக்கக்கூடியவை..." என்று எழுதியிருக்கிறார்.
# பிராங்கென்ஸ்டைன் (புதினம்)

## வரவேற்பு

இந்தப் புத்தகத்திற்கான தொடக்கநிலை விமர்சன வரவேற்பு சாதகமானதாக இல்லை, ஆசிரியரின் அடையாளம் குறித்த குழப்பமான யூகங்களால் இது சூழ்ந்திருந்தது. சர் வால்டர் ஸ்காட் "முழுமையாகப் பார்க்கையில் இந்தப் படைப்பு ஆசிரியரின் அசலான மேதைமையும் வெளிப்படுத்தலின் மகிழ்ச்சியான சக்தியும் சேர்ந்து எங்களிடம் தாக்கத்தை ஏற்படுத்தியிருக்கிறது", ஆனால் பெரும்பாலான விமர்சகர்கள் இதை "பயங்கரமான அருவருப்பை ஏற்படுத்தும் முட்டாள்தனமான பின்னல்" என்று கருதுகின்றனர் (*குவார்டர்லி ரிவ்யூ* ).  
இத்தகையா விமர்சனங்கள் இருந்தபோதிலும் *ஃபிராங்கண்ஸ்டைன்* உடனடி வெகுஜன வெற்றியைப் பெற்றது. இது மெலோடிராமா நாடக அரங்கு தழுவல்களின் மூலமாக பரவலான புகழ்பெற்றது - மேரி ஷெல்லி 1823 இல் ரிச்சர்ட் பிரின்ஸ்லே பீகேயின் நாடகமான *பிரிசம்ஷன்; ஆர் தி ஃபேட் ஆஃப் ஃபிராங்கண்ஸ்டைன்* என்ற நாடகத்தின் தயாரிப்பைப் பார்த்திருக்கிறார். பிரெஞ்சு மொழிபெயர்ப்பு 1821 இல் வெளிவந்திருக்கிறது (*ஃபிராங்கண்ஸ்டைன்: ou le Prométhée Moderne* மொழிபெயர்ப்பு ஜுல்ஸ் சலாதின்).  
ஃபிராங்கண்ஸ்டைன் நல்ல வரவேற்பைப் பெற்றது என்பதுடன் 1818 இல் பெயர் குறிப்பிடாமல் வெளிவந்ததால் அலட்சியம் செய்யப்பட்டும் இருக்கிறது. அந்தக் காலத்தைச் சேர்ந்த விமர்சனக் கண்ணோட்டங்கள் இரண்டு பார்வைகளை முன்வைக்கின்றன. பெல்லே அசெம்பிளி இந்த நாவலை "மிகவும் துணிச்சலான புனைவு" என்று குறிப்பிட்டிருக்கிறது (139). குவார்டர்லி ரிவ்யூ "கருத்துருவாக்கம் மற்றும் மொழி ஆகிய இரண்டிலுமே ஆசிரியர் வலிமையை பெற்றிருக்கிறார்" என்று கூறியிருந்தது (185). பிளாக்வுட்டின் எடின்பர்க் பத்திரிக்கையில் சர் வால்டர் ஸ்காட் இதன் ஆசிரியரை "அசலான மேதைமையும் வெளிப்படுத்தலின் மகிழ்ச்சியான சக்தியும்" என்று பாராட்டியிருந்தார், இருப்பினும் ஆசிரியர் அந்த அசுரன் உலகையும் மொழியையும் பற்றிய அறிவைப் பெறும் முறையை அவ்வளவாக ஏற்றுக்கொள்ளும்படிச் செய்யவில்லை. எடின்பர்க் மேகஸின் மற்றும் லிட்டரரி மி்ஸ்ஸிலேனி "இந்த ஆசிரியரிடமிருந்து மிகவும் ஆக்கப்பூர்வமான படைப்புகளை" எதிர்பார்ப்பதாக நம்பிக்கை தெரிவித்திருந்தது (253).  
இதன் ஆசிரியர் வில்லியம் கோல்ட்வினின் மகளாக அறியப்படுகின்ற இரண்டு விமர்சனப் பார்வைகளில் இந்த நாவலின் விமர்சனம் மேரி ஷெல்லியின் பெண் இயல்பின் மீது தாக்குதல் தொடுக்கிறது. பிரித்தானிய விமர்சகர்கள் இந்த நாவலின் குறைபாடுகளை ஆசிரியரின் தவறு என்றே விமர்சித்தனர்: "இதை எழுதியவர் ஒரு பெண் என்பதை நாம் புரிந்துகொள்கிறோம்; இந்த நாவலில் மேலோங்கியிருக்கும் தவறு இதை இன்னும் மோசமாக்குகிறது; ஆனால் நம்முடைய ஆசிரியை தன்னுடைய பாலினத்தின் மேன்மையை மறந்திருப்பாரேயானால், நாமும் ஏன் கூடாது என்பதற்கு எந்தக் காரணமும் இல்லை; அத்துடன் நாம் மேற்கொண்டு கருத்தேதும் கூறாமல் இந்த நாவலை தள்ளுபடி செய்துவிடலாம்" (438). லிட்டரரி பனோரமா மற்றும் நேஷனல் ரிஜிஸ்டர் ஆகியவை இந்த நாவலை "பிரபலமான வாழும் நாவலாசிரியரின் மகளால்" படைக்கப்பட்ட "மிஸ்டர் கோல்ட்வின் நாவல்களின் அற்பமான சாயல்" என்று கடுமையாக விமர்சித்திருந்தது (414).  
இந்த தொடக்ககால தள்ளுபடிகள் இருந்தபோதிலும் 20 ஆம் நூற்றாண்டின் மத்தியப் பகுதியிலிருந்து விமர்சன வரவேற்பு பெருமளவிற்கு நேர்மறையானதாகவே இருந்தது. எம்.ஏ. கோல்ட்பெர்க் மற்றும் ஹெரால்ட் புளூம் போன்ற முன்னணி விமர்சகர்கள் இந்த நாவலின் "அழகியல் மற்றும் அறம்சார்" சார்புநிலையைப் பாராட்டினர் என்பதோடு சமீபத்திய ஆண்டுகளில் இந்த நாவல் உளவியல் பகுப்பாய்வு மற்றும் பெண்ணிய விமர்சனங்களுக்குரிய பிரபலமான விஷயமாக இருந்துவருகிறது. இந்த நாவல் இன்று பொதுவாக ரொமாண்டிக் யுகம் மற்றும் கோதிக் இலக்கியம், மற்றும் அறிவியல் புனைகதை ஆகியவற்றிற்கான முக்கியப் படைப்பாக கருதப்படுகிறது.
# ஈரலழற்சி பி தீநுண்மம்

***ஈரலழற்சி பி நச்சுயிரி*** ***(Hepatitis B virus)*** (**HBV**) அல்லது ***கல்லீரல் அழற்சி பி நச்சுயிரி*** ஒரு பகுதி இரட்டைப்புரி டி.ன்.ஏ நச்சுயிரியாகும்; இது *ஆர்த்தோகெபடுனா நச்சுயிரி*ப் பேரினத்தில் உறுப்பான ஓரினமாகும். இது *கெபடுனாவிரிடே நச்சுயிரிக்* குடும்பத்தில் உள்ளது. இந்த நச்சுயிரி ஈரலழற்சி பி நோயை உருவாக்குகிறது.ஈரலழற்சியை உருவாக்குவதோடு, எச்.பி.வி தொற்று கல்லீரல் இழைநார் வளர்ச்சி, ஈரல்கலப் புற்று ஆகியவற்றையும் தருகிறது. இது கணையச்சிரைப் புற்று இடரையும் கூட்டவல்லதாக உள்ளது.
# ஈரலழற்சி பி தீநுண்மம்

### நோயில் நச்சுயிரியின் பாத்திரம்

எச்.பி.வி தொற்று பலவகை ஈரல்கல மாற்றங்களை நேரடியாகவும் மறைமுகமாகவும் உருவாக்குகிறது. நேரடியான மாறறம், நச்சுயிரியால் குறிமுறையேற்றமுற்ற புரதமான HBx வழியாகவும் மறைமுக மாற்றங்கள் தொற்றுக்குப் பிறகு உயரும் உயிர்க்கலத்திடையிலான எதிர்வினை உயிரக இணங்களாலும் ஏர்படுகின்றன. இந்த HBx புரதம் பலவகை உயிர்க்கல வினைத்தடங்களை ஒழுங்கு குலையச் செய்கிறது. இது டி.என்.ஏ மரபுத்தொகுதியுடன் பிணைந்து, நுண் ஆர்.என்.ஏக்களின் வெளிப்பாட்டுப் பாணிகளை ஒழுங்கு குலைத்து மாற்றுவதோடு, இழைய மீத்தைல்பெயர்நொதி களையும் தாக்கமுறச் செய்கிறது; மேலும், சிர்ட்டியூன் 1 எனும் புரதத்துடன் பிணைந்து படியெடுப்பை முனைவுறச் செய்கிறது; இழைய மீத்தைல் ஆக்க நொதியுடனும் மீத்தைல் இறக்க நொதியுடனும் ஒருங்கிணைந்து உயிர்க்கல வெளிப்பாட்டுப் பாணிகளை மாற்றுகிறது.நாட்பட்ட எச்.பி.வி தொற்றின்போது, HBx ஓரளவு உயிர்க்கலத்திடையுள்ள எதிர்வினை உயிரக இனங்கள் (ROS) கிட்டதட்ட 10,000-மடங்கு உயர்வதற்குக் காரணியாகிறது.  
ஊன்குருத்து டி.என்.ஏ வுடன் HBx அகமயப்படும்போது ROS அளவை உயர்த்தி ஊன்குருத்தின் மென்படல மின்னிலையைக்(வல்லமையைக்) குறைக்கிறது.மேலும், HBsAg எனும் மற்றொரு எச்.பி.வி புரதமும், ROS அளவை அகக்கணிக வலையுடன் இடைவிணை புரிந்து உயர்த்துகிறது.உயிரகமேற்ற டி.என்.ஏ சிதைவு சடுதி மரபியல் மாற்றங்களை உருவாக்கும்.மேலும், டி.என்.ஏ சிதைவு பழுதுபார்ப்பு, டி.என்.ஏ சிறைவுற்ற களங்களில் முழுமரபியல் உருமாற்றங்களை உருவாக்குகிறது.  
புற்றுநோய் முழுமரபியல் உருமாற்றங்கள் சடுதிமாற்றங்களும் உயிர்க்கல இயங்கமைப்புகளில் குறைகளைத் தோற்றுவித்து, கணையநோய்க்கும் வழிவகுக்கின்றன. தொடர்ந்த் திரளும் முழுமரபியல் உருமாற்றங்களும் சடுதிமாற்றங்களும் ஈரல்கலப்புற்றையும் உருவாக்குகின்றன; முழுமரபியல் உருமாற்றங்கள் சடுதிமாற்றங்களை விட புற்றாக்கத்தில் பெரும்பங்களிப்பு செய்கின்றன. ஒன்று அல்லது இரண்டு மரபன்களின் TP53 and perhaps ARID1A,  
சடுதிமாற்றம் மட்டுமே 20% அளவு கணையப்புற்றுகளில் அமைகின்றன; ஆனால், அதேநேரத்தில் ஒவ்வொன்றிலும் மீ மீத்தைலாக்க மேம்படுத்தி(ஒடுக்கும் மரபன் வெளிப்பாடு) உள்ள 41 மரபன்களில் 20% அளவுக்கும் கூடுதலான கணையப்புற்றுகளில் அமைகின்றன. of liver cancers; இவற்றில் ஏழு மீ மீத்தைலாக்க மரபன்கள் 75% அளவுக்கும் கூடுதலான கணையப்புற்றுகளில் அமைகின்றன. HBx இழைய அசெட்டைலேற்றத்தியும் அசெட்டைலிறக்கத்தையும் கூட உருமாற்றுகிறது; இதுவும் மரபன் வெளிப்பாட்டை தாக்குகிறது. தம் மேம்படுத்திகளுடன் அமைந்த HBx பிணைப்புகளால் புரதக் குறிமுறையேற்ற மரபன்களோடு, கிட்டதட்ட 15 நுண் ஆர்.என்.ஏக்களும் 16 நீண்ட குறிமுறையேற்றமற்ற ஆர். என். ஏக்களும், தாக்கமுறுகின்றன.> என்றாலும், நோயின் தாக்கத்துக்கு ஆட்பட்டு மஞ்சட் காமாலை நோய் வளர்ந்து அதைத் தெளிவாக உணர, பல வார நீண்ட கால இடைவெளி அமைவதால் இது 20 ஆம் நூற்றாண்டு வரை ஒரு தொற்று நோயாக கண்டறியப்படவில்லை.  
சிலருக்கு 1883 இல் பெரியம்மை நோய்க்கு மாந்த நிணநீர்த் தடுப்பூசி போட்ட பிறகு, முதல் ஈரலழற்சி பி நச்சுயிரித் தொற்று நிகழ்வு பதிவாகியுள்ளது.  
பவுல் பீசன் 1943 குருதிமாற்றத்தின்போது உருவாகும் மஞ்சட்காமாலையைப் பற்றி விவரிக்கும்போது ஈரலழற்சி பி நோய் கடத்தப்படுவதை உறுதிபடுத்தியுள்ளார். இதேபோல, 1942 இல் படைவீரர்களுக்கு மஞ்சட்காய்ச்சலுக்குத் தடுப்பூசி போட்டபோது மஞ்சட்காமாலை பரவியுள்ளது. எச்.பி.வி தொற்று, குருதிச் சிரைவழிப் போதைப்பொருள் ஏற்ரிக் கொள்வோர், பலர்கலவி பழக்கம் உள்ளோர், ஓரினப் பாலுறவு கொள்வோர் ஆகிய குழுக்களில் வேகமாகப் பரவுகிறது.
# ஈரலழற்சி பி தீநுண்மம்

### உலக அளவில் ஓங்கலான ஈரலழற்சி பி

ஈரலழற்சி பி நச்சுயிரி ஈரலழற்சி நோயை உருவாக்குகிறது. ஈரலழற்சி நோயே உலகில் பெரும்பாலான ஈரல் புற்று நோய்க்குக் காரணமாகிறது. ஈரலழற்சி பி நச்சுயிரி உலகின் ஒவ்வொரு பகுதியிலும் பெரும்பாலாக அமைகிறது. இது அகத்தொக உள்ள நாடுகளில் மிகவும் ஓங்கலாக உள்ளது. ஈரலழற்சி பி நச்சுயிரி ஆசியா, ஆப்பிரிக்கா, தென் அமெரிக்கா, கரீபியா ஆகிய நடுகளைல் பரவலான அகத்தொற்றாக அமைகிறது.  
தோராயமாக, இரண்டு பில்லியன் மக்களுக்கு, அதாவது மூன்றில் ஒருவருக்கு எச்.பி.வி தொற்று பரவியுள்ளது. ஒவ்வோராண்டும் 1.5 மில்லியன் மக்கள் புதுவதாக தொற்றால் தாக்கமுறுகின்றனர். ஏறத்தாழ, 10% மக்கள் நோயறியப்படாமலே உள்ளனர். ஒவ்வோராண்டும் 820,000 பேர் எச்.பி.வி நோயாலும் அது சார்ந்த சிக்கல்களாலும் இறக்கின்றனர்.  
கருவில் அமையும் எச்.பி.வி தொற்றின் பரவல் பிறக்கும் குழந்தைகளின் இளமைப் பருவத்தில் நாட்பட்ட ஈரலழற்சி பி நோய் ஏற்படும் உயரிடர் வாய்ப்பு உள்ளது. ஏறக்குறைய 90% தொற்றுள்ள குழந்தைகள் நாட்பட்ட தொற்றுள்ளவராக மாறுகின்றனர். ஒருமுறை தொற்றுக்கு ஆட்பட்டவரில் 2%-6% பேர் மட்டுமே முதிரகவையில் நாட்பட்ட தொற்றால் பீடிக்கப்படுகின்றனர்.  
உலகளாவிய நாட்பட்ட எச்.வி.பி தொற்றுள்ள 350 மில்லியன் தனியர்களில், 50% அளவுக்கும் அதற்கு மேலும் அமைந்த தொற்றுகளில் பெருபாலானவை மகப்பேறுவழி அல்லது சிறுவர்களில் ஏற்படுவனவாக மதிப்பிடப்பட்டுள்ளன. இது அகத்தொற்றாக அமையும் நாடுகளில், HBeAg புரதம் உள்ள கருவுற்ற மகளிரில் அமைந்து எச்.பி.வி தொற்றைக் குழந்தைகளுக்குக் குத்துநிலையில் கடத்தும் வாய்ப்பு உயர்வீதத்தில் அமைதல் பேரளவு நலவாழ்வு இடரை உருவாக்குகிறது. இது அகத்தொற்றாக அமையும் , நோய் பரவல் உயரிடர் வாய்ப்புள்ள குழுக்களில் மட்டும் வரம்புறுவதில்லை. மாறாக, இத்தொற்று வேறு வழித்தடங்களில் பெரும்பாலும் சிறுவர்களில் கடத்தப்படுகிறது.  
மேலைநாடுகளில் ஈரலழற்சி பி நச்சுயிரித் தொற்று உடலுறவாலோ அல்லது போதைப்பொருள் ஏற்றும் ஊசிபகிர்வாலோ பெரும்பாலும் பரவுகிறது. ஐரோப்பாவிலும் வட அமெரிக்காவிலும் போதைப்பொருள் ஏற்றும் ஊசிபகிர்வாலேயே பொஎஉவீதத் தொற்று பரவுகிறது. ஈரலழற்சி தடுப்பூசி போட்டு எச்.வி.பி தொற்று கடத்தலைக் குறைக்கலாம். இத்தொற்று அகத்தொற்றாக அமையும் பகுதிகளில், குறிப்பாக ஊரகப்பகுதிகளில், மருத்துவமனைகள் அரிதாகவுள்ள தடுப்பூசிகள் அள்வாகவே பயன்படுத்தப்படுகின்றன.  
ஈரலழற்சி பி நச்சுயிரி தொற்று புறப்பரப்பில் ஏழு நாட்களுக்கு நீடிக்கிறது. இது பாலூட்டுதல், உண்கலம் பகிர்தல், அணைத்தல், முத்தமிடல், கைக்குலுக்குதல், இறுமுல், தும்முதல் போன்ற நிகழ்வுகளால் பரவுவதில்லை. இத்தொற்று மாசுற்ற உணவாலோ நீராலோ பரவாது. தொற்றுள்ளவரோடு வாழ்ந்தால் இந்நச்சுயிரித் தொற்று பரவும் வாய்ப்பு கூடுகிறது.அண்மைய புள்ளிவிவரங்கள் எச்.ஐ.வி நோயுள்ள10% பேருக்கு எச்.வி.பி உள்ளமையைத் தெரிவித்துள்ளன. மேலும், இது தென்கிழக்கு ஆசிய மக்களுக்கு 20% ஆக உயர்கிறது. எச்.ஐ.வி நோயுடன் எச்.பி.வி தொற்று உள்ளவர்களே பேரளவில் மருத்துவமனைகளில் சேர்கின்றனர்; உடன் தரப்படும் நச்சுயிரித் தடுப்பு மருத்தவத்தால் இறந்தும் போகின்றனர்.எச்.ஐ.வி., எச்.பி.வி ஆகிய நச்சுயிரிகளின் இணைத்தொற்றுள்ளவர்களே நாட்பட்ட ஈரலழற்சி பி நோய் ஏற்பட ஆறுமடங்கு வாய்ப்புள்ளவர்காக அமைகின்றனர். இந்நிலை இணைத்தொற்றுள்ளவர்களில் குறைவான CD4+ T உயிர்க்கல எண்ணிக்கை அமைவதாலேயரேற்படுவதாக சில ஆய்வுகள் தெரிவித்துள்ளன.
# ஈரலழற்சி பி தீநுண்மம்

## வகைப்பாடு

ஈரலழற்சி பி *நச்சுயிரி* 11 இனங்கள் அமைந்த ஆர்த்தோகெபடுனா நச்சுயிரிப் பேரினத்தில் வகைப்படுத்தப்படுகிறது. இந்தப் பேரினம் *கெபட்னாவிரிடே* குடும்பத்தின் ஒரு பகுதியாக அமைகிறது.இந்தக் குடும்பத்தில் அவிகெபடுனா நச்சுயிரி (*Avihepadnavirus*) தேமல்கெபடுனா நச்சுயிரி (*Herpetohepadnavirus*), உயர்கெபடுனா நச்சுயிரி(*Metahepadnavirus)*, இணைகெபடுனா நச்சுயிரி *(Parahepadnavirus)* ஆகிய நான்கு பேரினங்களும் உள்ளன. ஈரலழற்சி பி *நச்சுயிரி* யில் தரை அணில் ஈரலழற்சி நச்சுயிரி (Ground squirrel hepatitis virus), *உட்சக்* ஈரலழற்சி நச்சுயிரி (Woodchuck hepatitis virus), ஊல்லிக் குரங்கு ஈரலழற்சி பி நச்சுயிரி (Woolly monkey hepatitis B virus) எனும் மூன்று இனங்களும் உள்ளன. இந்தக் குடும்பம் நச்சுயிரி சார்ந்த புளூபேர் வைரேல்சு(*Blubervirales*) எனும் வரிசையில் அமைந்த ஒரே குடும்பமாகும். ஈரலழற்சி பி போன்ற நச்சுயிரிகள் அனைத்து பழைய உலக வாலில்லாக் குரங்குகளிலும் (உர்ராங்குட்டான்கள், கிப்பன்கள், கொரில்லாக்கள், சிம்பன்சிக்கள்) புத்துலக்க கம்பளிக் குரங்கு போன்றவற்றிலும் கண்டுபிடிக்கப்பட்டுள்ளன. இக்கண்டுபிடிப்பு உயர் இரத்த அழுத்த விலங்கினங்களில் இந்த நச்சுயிரிக்கான தொல்தொடக்கம் இருப்பதை அறிவிக்கிறது.  
இந்த நச்சுயிரி அதன் உறைப் புரதங்களில் இருக்கின்ற எதிர்ப்பொருள் புறவிடத்திகளைப் பொறுத்து நான்கு முதன்மை குருதி ஊனீர் வகைமைகளாக (adr, adw, ayr, ayw) பிரிக்கப்படுகிறது. இந்த ஊனீர் வகைமைகள் பொதுத் தீர்மானிப்பி (a), தம்முள் இணைவிலக்கமுள்ள தீர்மானிப்பி இணைகள்(d/y and w/r) ஆகியவற்றைச் சார்ந்துள்ளன. மேலும் மரபுத்தொகுதியின் ஒட்டுமொத்த நியூக்ளியோட்டைடு வரிசைமுறை வேறுபாடுகளைச் சார்ந்து இந்த நச்சுயிரியின் கறைகள் எட்டு மரபியல் வகைமைகளாகவும் (A-H) மேலும், 40 உள்மரபியல் வகைமைகளாகவும் பிரிக்கப்படுகிறது.  
மரபியல் வகைமைகள் தெளிவான புவியியல் பரவலைக் கொண்டுள்ளன. இது நச்சுயிரியின் படிமலர்ச்சியையும் கடத்தலையும் அறிய பயன்படுத்தப்படுகிறது. மரபியல் வகைமைகளுக்கு இடையில் உள்ள வேருபாடுகள் நோயின் கடுமை, வழித்தடம், ஏறபட வாய்ப்புள்ள சிக்கல்கள், கிடைக்கும் மருத்துவ முறைகளுக்கான துலங்கல்(எதிர்வினை) ஆகியவர்றை மாற்றுகின்றன Hootone Remedies .
# ஈரலழற்சி பி தீநுண்மம்

## படிமலர்ச்சி

மற்ற நச்சுயிரிகளைப் போலவே எச்.பி.வி நச்சுயிரியின் தொடக்கநிலைப் படிமலர்ச்சியை நிறுவுதல் மிக அரிதாகவே உள்ளது. முதுகென்பிகளில் அமைந்துள்ள அகல்விரிவான கெபடுனா நச்சுயிரிகளின் இனங்காணல் மிகநீண்ட இணைப்படிமலர்ச்சியைக் காட்டுகிறது. பலவகைப் பறவை இனங்கள் பகிரும் அக கெபடுனாவிரிடே நச்சுயிரிக் கூறு, இது பறவைகளில் 70 மில்லியன் ஆண்டுகளாகவே நிலவுதலை இனங்காட்டுகிறது. பாலூட்டிகளில் இதையொத்த சான்றுகள் கிடைக்காவிட்டாலும்மார்த்தோகெபடுனா நச்சுயிரிகள் அவிகெபடுனா நச்சுயிரியின் உடன்பிறப்புக் கவைப்பிரிவாக அமைதல், பனிக்குட உறை மூதாதைகளில் நச்சுயிரி நிலவியதாகவும் விரிநிலை படிமலர்ச்சிக்குப் பிறகு பாலூட்டிகளோடும் பறவைகளோடும் இது இணைப்படிமலர்ச்சியில் தொடர்ந்ததையும் தெரிவிக்கிறது(>300M ஆண்டுகளுக்கு முன்பே). புதிய உலக வவ்வால் கெபடுனா நச்சுயிரிகளே முதன்மிகளில் கெபடுனா நச்சுயிரி தோன்றியதைக் காட்டுகிறது எனும் முன்மொழிவு கூறப்படுகிறது. அவிகெபடுனா நச்சுயிரியில் X புரதம் இல்லையெனினும், வாத்து கெபடுனா நச்சுயிரி மரபுத்தொகுதியில் எஞ்சியுள்ள X படிப்புச் சட்டகம் நிலவுகிறது. இந்த X புரதம் டி.என்.ஏ இனிமநொதியில் இருந்து படிமலர்ந்திருக்கலாம்.
# ஈரலழற்சி பி தீநுண்மம்

## புறத்தோற்றவியல்

### கட்டமைப்பு

*ஈரலழற்சி பி நச்சுயிரி* (எச்.பி.வி) கெபடுனாவைரசு குடும்பத்தின் (Hepadnavirus family) உறுப்பாகும். நச்சுயிரித் துகள் டேன் துகள் எனவும் வழங்குகிறதுமுதிர்நச்சுயிரி புறக் கொழும உறையையும் புரதத்தாலான இருபதின்பட்டக உட்கருவன்நச்சுயிரிக் கூடு அகட்டையும் கொண்டுள்ளது. உட்கருவன்நச்சுயிரிக் கூடு நச்சுயிரி டி.என்.ஏ வையும் டி.என்.ஏ பலபடியாக்கநொதியையும் கொண்டுள்ளது. இந்த பலபடியாக்கநொதி மீளியக்க நச்சுயிரிகளைப் போல மீள்படியெடுப்பு செயல்பாட்டைப் பெற்றுள்ளது. வெளிப்புற உறையில் பொதிநிலைப் புரதங்கள் அமைகின்றன. இந்தப் பொதிநிலைப் புரதங்கள் ஆட்படத்தகும் உயிர்க்களங்களில் ஒட்டி உள்நுழைவதில் ஈடுபடுகின்றன. இந்த நச்சுயிரி மிகமிகச் சிறிய உறையுள்ள விலங்கு ந்நச்சுயிரியாகும். நச்சுயிரியன் விட்டம் 42&nbsp;மீநுண்மீட்டராகும். இதன் படல, கோள மாற்றுரு வடிவங்களும் உள்ளன; இவற்ரில் அகடேதும் அமையாது. இந்த நச்சுயிரித் துகள்கள் தொற்றுவதில்லை. இவற்றில் நச்சுயிரியனின் மேற்பரப்புப் பகுதியாக அமையும் எதிர்ப்பொருளகளமுள்ள கொழும, புரதவடிவங்கள் உள்ளன. இது மேற்பரப்பு எதிர்ப்பொருள்கள் (HBsAg) எனப்படும். இது நச்சுயிரியின் வாழ்க்கை வட்டத்தில் கூடுதலாக உருவாகின்றன.
# ஈரலழற்சி பி தீநுண்மம்

## புறத்தோற்றவியல்

### ஆக்கக்கூறுகள்

ஈரலழற்சி பி நச்சுயிரி பின்வரும் உட்கூறுகளைக் கொண்டுள்ளது:  
- HBsAg ( ஈரலழற்சி பி மேற்பரப்பு எதிர்ப்பொருள் தான் முதன்முதலில் கண்டறியப்பட்ட ஈரலழற்சி பி நச்சுயிரிப் புரதமாகும். இது சிறுநிலை( எசு), இடைநிலை(எம்), பெருநிலை(எல்) என மூன்று உருவளவுகளில் புரதங்களைக்கொண்டுள்ளது.  
- HBcAg (ஈரலழற்சி பி அகட்டு எதிர்ப்பொருள்) என்பது ஈரலழற்சி பி நச்சுயிரியின் முதன்மைக் கட்டமைப்பு புரதமாகும் இது [icosahedral]] வடிவ உட்கருவனகட்டுப் புரதமாகும். இது நச்சுயிரியின் படிப்பெருக்க நேரச் செயல்பாட்லைப் பெற்ருள்ளதாகும்.எச்.பி.வி யை ஆய்வக முறையில் நீக்கத்துக்கு HBcAg புரதம் வழிவகுக்கிறது; ஆனால், நச்சுயிரி நீக்கத்துக்குப் பங்களிக்க, HBcAg புரதம் அகட்டுரு வடிவத்தில் இருக்கவேண்டுமா என்பது இதுவரை தெளிவாகத் தெரியவில்லை.  
- ஈரலழற்சி பி நச்சுயிரி டி.என்.ஏ பலபடியாக்க நொதி உட்கருவன் அகட்டுருவில் முந்து மரபுத்தொகுதி ஆர்.என்.ஏ (pgRNA) உடன் அமைந்துள்ளது. பின்னது (pgRNA) மீள்படியாக்க நிகழ்வில் பங்கேற்று எதிர்மறை டி.என்.ஏ புரியை உருவாக்குகிறது. இதே நேரத்தில், பலபடியாக்கநொதியால் பெரும்பாலான ஆர்.என்.ஏ அச்சுருக்கள் புறந்தள்ளப்படுகின்றன. இது நேர்முக டி.என்.ஏ புரியைத் தொகுக்கிறது. பலபடியாக்க்கநொதி, எதிர்மறை டி.என்.ஏ புரியுடன் இணை இணைதிறப் பிணைப்பில் பிணைந்து வெளித்தள்ளப்படுகிறது. புதிய உயிர்க்கலத்தை நச்சுயிரிப் புரதம் தொற்றியதும் பலபடியாக்கநொதியும் புறந்தள்ளப்படுகிறது.  
- HBeAg ( ஈரலழற்சி பி உறை எதிர்ப்பொருள்) icosahedra வடிவ உட்கருவன் அகட்டுருவுக்கும் கொழும உறைக்கும் இடையில் அமைந்திருக்கிறது; ஆனால், இது துகள் வடிவஅற்றதாக சுரந்து ஊனீரில் திரள்கிறது. HBeAg, HBcAg ஆகிய இருபுரதங்களும் ஒத்த படிப்பு சட்டகப் பாங்கில் உருவாகின்றன.  
- HBx துகள் மிகவும் சிறியது;154 அமினோ அமில நீளமுள்ளது; கட்டமைப்பற்றது. இதமெச்.பி.வி சார்ந்த ஈரல் நோயிலும் HepG2 உயிர்க்கலங்களில் HBV படிப்பெருக்கத்திலும் முதன்மைப் பாத்திரம் வகிக்கிறது. HBx வெளிப்பாடு பல செயல்பாடுகளோடு தொடர்பு கொண்டுள்ளது. என்றாலும், இச்செயல்பாடுகளின் மூலக்கூற்று இயங்கமைப்புக்கள் எவையும் அறியப்படவில்லை. இந்தப் புரதம், உயிர்க்கலக் குறிகைத் தடவழிகள், நச்சுயிரித் தொற்று எனப் பலவகைச் செயல்களை ஊக்குவிக்கிறது.  
ஈரலழற்சி டி நச்சுயிரி வீறுறுமை பெறுவதற்கு எச்.பி.வி உறைத் துகள்கள் தேவைப்படுகின்றன.
# ஈரலழற்சி பி தீநுண்மம்

## மரபுத்தொகுதி

### அளவு

எச்.பி.வி மரபுத்தொகுதி வட்ட டி.என்.ஏ வடிவத்தில் உள்ளது. ஆனால், இந்த டி.என்.ஏ வழக்கமான முழுமையான இரட்டைப் புரி டி.என்.ஏ அல்ல. இதன் முழுநீளப் புரியின் ஒருமுனையில் நச்சுயிரி டி.என்.ஏ பலபடியாக்க நொதி இணைந்துள்ளது. இதன் மரபுத்தொகுதியின் முழுநீளப்புரி 3020–3320 உட்கருவன்கள் அளவு நீண்டதாகவும் குறுநீளப்புரி 1700–2800 உட்கருவன்கள் அளவு நீண்டதாகவும் அமைகிறது.
# ஈரலழற்சி பி தீநுண்மம்

## மரபுத்தொகுதி

### குறிமுறையேற்றம்

எதிர்மறை (குறிமுறையேற்றமற்ற) புரி எம் ஆர்.என்.ஏ வின் மிகைநிரப்பாக அமைகிறது. உயிர்க்கலத்தில் தொற்று ஏற்பட்டதும் நச்சுயிரி டி.என்.ஏ கருக்கலத்தை அடைகிறது. பகுதி இரட்டைப்புரி டி.என்.ஏ முழு இரட்டைப்புரி டி.என்.ஏ நேர்முகப் புரியாக, கலப் பலபடியாக்க நொதியால் முழுமையுறுகிறது (நச்சுயிரி டி.என்.ஏ பிந்தைய கட்டத்தில் பயன்படுத்தப்படும்). இந்நிலையில் நச்சுயிரிப் பலபடியாக்க புரதம் (P) எதிர்மறைப்புரியில் இருந்தும் குறுவரிசைமுறை ஆர்,என்.ஏ நேர்முகப்புரியில் இருந்தும் நீக்கப்படுகின்றன. குறிமுறையேற்றமற்ற அடிகள் எதிர்மறைப்புரியின் முனைகளில் இருந்து நீக்கப்பட்டதால் முனைகள் மீள இணைந்துவிடுகின்றன.  
இணை இணைதிற நிரப்பு வட்ட டி.ன்.ஏ அச்சுரு வழியாக, கலக்கருவில் உயிர்க்கல ஆர்.என்.ஏ பலபடியாக்கநொதியால் நச்சுயிரி மரபன்கள் படியெடுக்கப்படுகின்றன. மேம்படுத்தி-1, மேம்படுத்தி-2 எனும் இரண்டு மேம்படுத்திகள் எச்.பி.வி மரபுத்தொகுதியில் அமைந்துள்ளமை இனங்காணப்பட்டுள்ளது. ஈரல்கலங்களில் இந்த இரண்டு மேம்படுத்திகளும் செயல்வேகம் மிக்கனவாக உள்ளன. இவை இரண்டும் இணைந்து முழு நச்சுயிரி படியெடுப்புகளின் கோவையை முடுக்கி ஒழுங்கு செய்கின்றன.  
குறிமுறையேற்றக்கூடிய C, P, S, X எனும் நான்கு மரபன்கள் மரபுத்தொகுதியில் உள்ளன. அகட்டுப் புரதம் C (HBcAg) மரபனால் குறிமுறையேற்றப்படுகிறது. இந்தத் தொடங்குவகைக் குறிமுறையனுக்கு முன்னம் மேல் ஓடைச் சட்டக AUG தொடங்குவகைக் குறிமுறைய்ன அமைகிறது. பின்னது முந்து அகட்டுப் புரதத்தை உருவாக்குகிறது. முந்து அகட்டுப் புரத புரோட்டியோலிட்டிக் செயற்பாட்டால் HBeAg உருவாக்கப்படுகிறது. டி.என்.ஏ பலபடியாக்க நொதி P வகை மரபனால் குறிமுறையேற்றப்படுகிறது. S வகை மரபன் மேற்பரப்பு எதிர்ப்பொருள் (HBsAg)யைக் குறிமுறையேற்றுகிறது. இந்த HBsAg மரபன் ஒருநீண்ட, திறந்த வாசிப்புச் சட்டகமாகும். இந்தச் சட்டகம் மூன்று உட்சட்டக தொடங்குவகை (ATG) குறிமுறையன்களைக் கொண்டுள்ளது. இம்மூன்றும் மரபனை pre-S1, pre-S2, and S எனும் முப்பிரிவுகளாகப் பிரிக்கின்றன. இந்தப் பன்மைத் தொடங்குவகைக் குறிமுறையன்கள் பெரிய, இடைநிலை, சிறிய (pre-S1 + pre-S2 + S, pre-S2 + S1 அல்லது S) எனும் மூவேறு உருவளவுள்ள பெப்டைடுகளை உருவாக்குகின்றன. X வகை மர்பனால் குறிமுறையேர்றப்படும் புரதத்தின் செயல்பாடு இதுவரை முழுமையாக உணரப்படவில்லை; ஆனால் இது படியெடுப்புப் பெயர்ப்பை முனைவுறுத்தும் செயலூக்கியாக செயல்படுவதைச் சில சான்றுகள் காட்டுகின்றன. Interestingly ஒரு 40 kDa X-அகட்டுப் பிணைப்புப் புரதம் ஒரு நீண்ட நச்சுயிரி &nbsp;3.9-kb படியால் குறிமுறையேர்ரப்படுகிறது. ஆனால், இதன் செயல்பாடு இதுவரை விளங்கவில்லை. 3.9 kb ஆர்.என். ஏ(RNA) வின் தொகுப்பு X மரபன் ஊக்குவிப்பு மண்டலத்தைத் தொடங்கி வைக்கிறது; இந்தப் படியெடுப்பு இரண்டாம் தடவைப் படியெடுப்புக்குப் பிறகு தான் பாலி அடெனைலேட்டாக்கம் செய்யப்படுகிறது. இதொத்த நடத்தையையே மற்ற நீண்ட pregenomic/pre-core (pg/pc)டஆர்.என்.ஏ இனங்களும் பகிர்கின்றன. இவ்வாறு, எஅச்சுயிரிப் படியெடுப்பு இயங்முறை, முதல் படியெடுப்பு வட்டத்தில் பாலி(A) குறிகையைப் புறந்தள்ளி விடவேண்டும்.  
பல குறிமுறையேற்றமற்ற ஆர்.என்.ஏ கூறுகள் எச்.பி.வி மரபுத்தொகுதியில் இனங்காணப்பட்டுள்ளன. இவற்றுள் Hepatitis B virus PRE alpha, Hepatitis B virus PRE beta, Hepatitis B virus RNA encapsidation signal epsilon ஆகியன அடங்கும்.
# ஈரலழற்சி பி தீநுண்மம்

## மரபுத்தொகுதி

### மரபியல் வகைமைகள்

மரபியல் வகைமைகள் குறைந்த அளவில் 8% வரிசைமுறைகளில் வேறுபடுவதோடு தெளிவான புவிப்பரவல்களையும் பெற்றுள்ளன. மேலும் மானுடவியல் வரலாற்றோடும் பொருந்தி அமைகின்றன. மரபியல் வகைமைகளுக்குள் உள்வகைமைகளும் அமைகின்றன: இந்த உள்வகைமைகள் மரபுத்தொகுதிக்குள் 4–8% அளவுக்கு வேறுபாடுகளைக் கொண்டுள்ளன.  
A முதல் H வரையிலான எட்டு மரபியல் வகைமைகள் இருக்கின்றன. ஆனால், இது பொதுக்கருத்தேற்பைப் பெறவில்லை.
மேலும் இரு மரபியல் வகைமைகளும் கண்டறியப்பட்டுள்ளன. நடப்பில் 2014 பட்டியலில் A முதல் J வரை மரபியல் வகைமைகள் அமைந்துள்ளன. இவற்றின் பல உள்வகைமைகளும் கண்டறியப்பட்டுள்ளன.  
மரபணு அமைப்புகளுக்குள் 24 உபவகைகள் விவரிக்கப்பட்டிருக்கின்றன. இவை 4-8% மரபுத்தொகுதி மூலமாக வேறுபடுத்தப்படுகிறது.  
;தனித்த மரபியல் வகைமைகள்
வகைமை F மற்ற மரபியல் வகைமைகளோடு ஒப்பிடும்போது 14% அளவுக்கு விரிந்த வேறுபாட்டைக் கொண்டு மிக விரிந்த வேறுபாடுள்ளதாக அமைகிறது. வகைமை A ஐரோப்பா, ஆப்பிரிக்கா, பிலிப்பைன்ஸ் உட்பட்ட தென்-கிழக்கு ஆசியா ஆகிய நாடுகளில் பரவியிருக்கிறது. வகைமை B, C ஆசியாவில் பேரளவில் பரவி இருக்கிறது; வகைமை D மத்தியதரைப் பகுதிகளான மத்திய கிழக்கு, இந்தியா பகுதிகளில் பொதுவாகப் பரவி இருக்கிறது. வகைமை E உட்-சகாரா ஆப்பிரிக்காவில் குறிப்பிட்ட இடத்தில் இருக்கிறது. வகைமை F அல்லது H மத்திய, தென் அமெரிக்காவில் பரவி இருக்கிறது. வகைமை G பிரான்சு, ஜெர்மனி நாடுகளில் காணப்படுகின்றது. A, D, F ஆகிய மரபியல் வகைமைகள் பிரேசிலில் பேரளவில் பரவி இருக்கின்றன. மேலும் அமெரிக்க ஒன்றியத்தில் இனத்தைப் பொறுத்து அனைத்து மரபியல் வகைமைகளும் இருக்கின்றன.
வகைமைகள் E, F முறையே ஆப்பிரிக்க, புத்துலகத் தாயக மக்களில் தோன்றியுள்ளதாக தெரியவந்துள்ளது.
வகைமை A இரு உள்வகைமைகளைக் கொண்டுள்ளது: Aa (A1) வகைமை ஆப்பிரிக்கா/ஆசியா, பிலிப்பைன்சின்சு பகுதிகளிலும் Ae (A2) வகைமை ஐரோப்பா/ ஐக்கிய அமெரிக்காவிலும் பரவியுள்ளன.
வகைமை B, Bj/B1ஆக யப்பானில் Bj/B1ஆகவும் Ba/B2 ஆக ஆசியாவில் Ba/B2 ஆகவும் மாறுபட்ட இரண்டு புவியியல் பரவலைக் கொண்டுள்ளது. வகைமை Ba, மேலும் நான்கு உட்கிளைகளாகப் (B2 - B4) பிரிகிறது.  
வகைமை C இல், தென்-கிழக்கு ஆசியாவில் Cs (C1) ஆகவும் கிழக்கு ஆசியாவில் Ce (C2) ஆகவும் இரண்டு புவியியல் உட்பிரிவுகள் அமைகின்றன. C உட்பிரிவுகள் ஐந்து உட்கிளைகளாகப் (C1 - C5) பிரிகின்றன. ஆறாவது உட்கிளை (C6) பிலிப்பைன்சில் பரவியுள்ளது. ஆனால் தற்போது ஒரேயொரு பிரிவில் மட்டுமே. வகை C1 வியட்நாம், மியான்மர், தாய்லாந்து நாடுகளுடன் தொடர்புடையதாக இருக்கிறது; வகைமை C2 ஜப்பான், கொரியா, சீனா ஆகிய நாடுகளுடனும், வகை C3 நியூ கலடோனியா, பாலினேசியா ஆகிய நாடுகளுடனும், C4 ஆஸ்திரேலியா]]வுடனும் C5 பிலிப்பைன்ஸ் உடனும் தொடர்புடையதாக இருக்கின்றன. மேலுமொரு உட்பிரிவு பாப்புவா, இந்தோனேசியா ஆகிய நாடுகளில் பரவியுள்ளது.  
வகைமை D, 7 உட்பிரிவுகளாகப் (D1 - D7) பிரிகின்றது.  
வகைமை F, 4 உட்பிரிவுகளாகப் (F1 - F4) பிரிகின்றது. F1 ஆனது மேலும் 1a மற்றும் 1b ஆகிய உட்பிரிவுகளாகப் பிரிந்துடுள்ளது. வெனுசுலாவில் F1, F2, F3 ஆகிய உட்பிரிவுகள் கிழக்கு, மேற்கு அமெரிந்தியாவில் காணப்படுகின்றன. தென் அமெரிந்தியர்களுக்கு இடையில் F3 மட்டுமே கண்டறியப்பட்டது. Ia, III மற்றும் IV உட்பிரிவுகள் புவியியல் பரவலை முறையே மத்திய அமெரிக்காவிலும் தென் அமெரிக்காவின் வட, தென் பகுதிகளிலும் பரவிள்ளன. அதே சமயம் Ib மற்றும் II உட்கிளைகள் முறையே வடக்கு, தென் அமெரிக்கா தவிர்த்து அனைத்து தாயக அமெரிக்கர்களிலும் வட அமெரிக்காவிலும் காணப்படுகின்றன.
# ஈரலழற்சி பி தீநுண்மம்

## வாழ்க்கை வட்டம்

ஈரலழற்சி பி நச்சுயிரியின்(தீநுண்மத்தின்) வாழ்க்கைச் சுழற்சி மிகவும் சிக்கலானது. ஈரலழற்சி பி நச்சுயிரி என்பது தன் படிப்பெருக்க நிகழ்வின் ஒரு பகுதியாக, மீள்திரும்பும் படியெடுப்பைப் பயன்படுத்துகிற மீள்திரும்பல்வகை நச்சுயிரிகளில் ஒன்றாகும்.  
; இணைப்பு: இந்த நச்சுயிரி(தீநுண்மம்) உயிர்க்கலப் புறப்பரப்பிலுள்ள ஏற்பியில் ஒட்டிக்கொண்டு, கிளாத்திரின், கவியோலின்-1 ஊடாக, உட்கலமிகை வழியாக உயிர்க்கலத்தினுள் நுழைகிறது. எச்,பி.வி முதலில் கெப்பாரின் சல்பேட்டு புரோட்டியோகிளைக்கனுடன் ஒட்டிக்கொள்கிறது. பிறகு எச்.பி.வி எல் இன் முந்து S1 துண்டம் இறுக்கமாக உயிர்க்கல மேற்பரப்பு sodium taurocolate cotransporting polypeptide (NTCP) ஏற்பியில், SLC10A1மரபன்வழி குறிமுறைப்படுத்தல் ஊடாகப் பிணைகிறது. NTCP குருதி ஈரல்கலப் படலத்தின் உட்குழியில் அமைந்துள்ளது. ஈரல்கலங்களில் NTCP இருப்பது, எச்.பி.வி தொற்றுக்கான இழையநிலைமையோடு உறவுப் பாலமாகிறது.  
; உறைநீக்கம் : ஓம்பி நொதியால் பல்கிப்பெருகும் ஆர்.என்.ஏ வழி நச்சுரியியும் பல்கிப்பெருகுகிறது. இந்த நச்சுயிரி மரபுத்தொகுதி டி.என்.ஏ கலக்கருவுக்குச் செலுத்தப்படவேண்டும். இந்தக் கேப்சிடு கலக்கருப் புழைக்கு நுண்குழல்கள்வழியாகச் செலுத்தப்படுவதாகக் கருதப்படுகிறது. பகுதி இரட்டைப்புரி நச்சுயிரி டி.என்.ஏ விலிருந்து பிரிந்து இணையாதுள்ள அகட்டுப் புரதம் ஓம்பியின் பலபடியாக்க நொதியால் ஊடிணைதிற நிரம்புவட்ட முழு இரட்டைப்புரி டி.என்.ஏ வாக(cccDNA) மாறுகிறது. இந்த உருமாற்ற டி.என்.ஏ நான்கு நச்சுயிரி எம் ஆர்.என்.ஏக்களைப் மீள்படியெடுத்து உறைநீக்கும் அச்சுருவாகச் செயல்படுகிறது.  
; படிப்பெருக்கம்: நச்சுயிரி சார்ந்த மரபுத்தொகுதியைக் காட்டிலும் மிகப்பெரிய மரபுத்தொகுதியின் mRNA வைப் பயன்படுத்தி புதிய படிகளை உருவாக்கலாம். பின்னர், இப்படிகளைக் கேப்சிட் எனும் அகட்டுக்கருப் புரதத்தை உருவாக்குவதற்கும் RNA நச்சுயிரிஐச் சார்ந்த டி.என்.ஏ பலபடியாக்க நொதியை(பாலிமரேசுவை) உருவாக்குவதற்கும் பயன்படுத்தலாம்.  
; குழுமுதல்: இந்த நான்கு நச்சுயிரிப் பெயர்ப்புகளும் (படிகளும்) கூடுதலான செயல்முறைக்கு ஆட்பட்டு, அடுத்த கால்வழி முதிர்ந்த நச்சுயிரிப் புரதங்களை உருவாக்குவதைத் தொடர்கின்றன. பின்னர் மேலும் அதிகமான நகல்களை உருவாக்குகின்றன. பின்னர், இவை யிர்க்கலத்தில் இருந்து விடுவிக்கப்படுகின்றன அல்லது கலக்கருவுக்கு மீண்டு கலக்கருவில் மேலும் கூடுதலான படிகளை உருவாக்குகின்றன.  
; விடுவிப்பு : நீண்ட mRNA கலக்கணிகத்துக்கே மீளச் செலுத்தப்படுகிறது. கலக்கணிகத்தில் நச்சுயிரியன் பி புரதம், எதிர்பெயர்ப்பு செயல்பாட்டால் டி.என்.ஏ வைத் தொகுக்கிறது.
# ஈரலழற்சி பி தீநுண்மம்

## பெயர்தல் முனைப்புற்ற மரபன்கள்

எச்.பி.வி நச்சுயிரி, FAM46A மரபன்களைப் பெயர முனைப்புறுத்தும் திறமையைப் பெற்றுள்ளன.
# விலங்குப் பண்ணை (புதினம்)

**அனிமல் ஃபார்ம்** (விலங்குப் பண்ணை, *Animal Farm*) என்பது ஜார்ஜ் ஆர்வெல் எழுதிய ஓர் உருவகப் புதினம் ஆகும். இங்கிலாந்தில் 1945 ஆம் ஆண்டில் ஆகத்து 17 ஆம் தேதி வெளியிடப்பட்டது. இரண்டாம் உலகப் போருக்கு முன், சுடாலின் காலத்தில் நடந்த நிகழ்வுகளைப் பிரதிபலித்தது. ஜனநாயக சமத்துவவாதியாகவும் மற்றும் பல வருடங்கள் சுதந்திர தொழிற் கட்சி உறுப்பினராகவும் இருந்த ஆர்வெல் சோசப்பு சுடாலினை விமர்சனம் செய்தவர். எசுப்பானிய உள்நாட்டுப் போரின் போது சோவியத் ஒன்றியத்தின் உளவுத்துறையுடன் ஆர்வெலுக்கு நேர்ந்த அனுபவங்கள், கம்யூனிசத்தின் தீய தாக்கங்களாக அவர் கருதியவை அவரை மாசுக்கோவிலிருந்து திணிக்கப்பட்ட சுடாலினியத்துக்கு எதிராக அவரைத் திருப்பின.  
இந்தப் புதினத்தின் மூலத் தலைப்பு **அனிமல் ஃபார்ம்: எ ஃபேரி ஸ்டோரி** (*Animal Farm: A Fairy Story)* என்பதாகும். ஆனால் 1946 ஆம் ஆண்டில் இதை வெளியிட்ட அமெரிக்கப் பதிப்பாளர்கள் இதில் *எ ஃபேரி ஸ்டோரி* என்பதை நீக்கிவிட்டனர். இந்தப் புதினத்திற்கு இடப்பட்ட பிற மாற்றுத்தலைப்புகள் *எ சாட்டையர் (A Satire)* மற்றும் *எ காண்டெம்பரரி சாட்டையர் (A Contemporary Satire)* ஆகியவை ஆகும். ஆர்வெல் பிரெஞ்சு மொழி பெயர்ப்புக்கு எடுத்துரைத்த தலைப்பு சோவியத் சோசலிச விலங்குகள் ஒன்றியம் (*Union des républiques socialistes animales*) என்பதாகும். ஒன்றாகத் தேர்ந்தெடுத்துள்ளது. இது மேற்கத்திய உலகின் சிறந்த புத்தகங்கள் பட்டியலிலும் சேர்க்கப்பட்டுள்ளது.  
இந்தப் புதினம் புரட்சி அதன் தலைவர்களால் சோரம் போவதை விவரிக்கிறது. மேலும் ஏற்றத்தாழ்வற்ற ஒரு கனவுலகத்தின் உருவாக்கத்தை தீய எண்ணம், அலட்சியம், அறியாமை, பேராசை மற்றும் குறுகிய எண்ணம் ஆகியவை எப்படி அழிக்கின்றன என்பதையும் விவரிக்கிறது. புரட்சிப் பதையை தீயதாகச் சித்தரிக்காத இப்புதினம் அதன் ஊழல்வாதித் தலைவர்களே அதிலுள்ள குறைபாடு என்கிறது. அதே வேளை புரட்சிக்குப் பின் சுமூகமான மக்களாட்சி மாற்றம் ஏற்படவில்லையெனில் அறியாமையும் அலட்சியமும் பெரும் தீவிளைவுகளை உருவாக்கிவிடும் என்றும் சொல்கிறது.
# விலங்குப் பண்ணை (புதினம்)

## கதைக் கரு

### விலங்கினக் கொள்கை

இப்புதினத்தில் வரும் விலங்கினக்கொள்கை சோவியத் ஒன்றியத்தின் பிரதி பிம்பமாக, குறிப்பாக 1910 முதல் 1940 வரையான கால கட்டத்தில் ரஷ்ய புரட்சியாளர்கள் மற்றும் ஆட்சியாளர்களின் சிந்தனை மாற்றங்களைச் சித்தரிக்கும் வகையில் படைக்கப்பட்டுள்ளது. கதையின் படி மிகவும் கவுரவமான பன்றியான முதுமையான படைப் பணித் தலைவர் பன்றி இக்கருத்தைக் கண்டுபிடிக்கின்றது. மற்ற பன்றிகளாகிய ஸ்னோபால், நெப்போலியன் மற்றும் ஸ்குவீலர் மூதறிஞரின் கருத்துக்களை தத்துவங்களாக மாற்றி விலங்கினக் கொள்கைகளை ஏற்படுத்துகின்றன. இதைத் தொடர்ந்து நெப்போலியன் மற்றும் ஸ்குவீலர் மனிதர்களைப்போன்றே நடக்க ஆரம்பிக்கின்றன (அதாவது மது குடிப்பது, படுக்கைகளில் உறங்குவது, வியாபாரம் செய்வது போன்றவை). ஸ்குவீலர் அதன் மனித தகவமைப்பிற்கு ஏற்ப ஏழு கட்டளைகளை மாற்றி அமைக்கும் பணியில் அமர்த்தப்படுகின்றது. இது சோவியத் அரசு பொதுவுடைமைக் கொள்கைகளை, முதலாளித்துவ கொள்கைகளை போல் மாற்றியமைத்ததை சுட்டுகிறது.  
இந்த விலங்குப்பண்ணையில் ஒழுங்குமுறைகளை கடைபிடிக்க ஏழு கட்டளைகள் விதிகளாக உருவாக்கப்பட்டன. இந்த ஏழு கட்டளைகளும் விலங்குகளை ஒருங்கிணைத்து மனிதர்களிடமிருந்தும் அவர்தம் தீய பழக்கங்களிலிருந்தும் விலகி இருக்க வடிவமைக்கப்பட்டது. எல்லா மிருகங்களாலும் அனைத்து கட்டளைகளையும் நினைவில் வைத்திருப்பது கடினமாதலால் இதன் சாரம் ஒரே வாசகமாக்கப்பட்டு "நான்கு கால்கள் நல்லவை, இரண்டு கால்கள் தீயவை" என்பது உருவாக்கப்பட்டது. செம்மறி ஆடுகளால் இந்த வாசகம் தொடர்ந்து முழக்கமிடப்பட்டு பன்றிகளின் மற்ற பொய்களிலிருந்து விலங்குகள் திசை திருப்பப்பட்டன. அந்த ஏழு அடிப்படை கட்டளைகளாவன:  
1. இரு கால்களில் நடப்பவை எதிரி
1. நான்கு கால்கள் கொண்டவை மற்றும் பறப்பன நம் நண்பர்கள்.
1. எந்த விலங்கும் ஆடை அணியக்கூடாது.
1. எந்த விலங்கும் படுக்கையில் உறங்கக்கூடாது.
1. எந்த விலங்கும் மது அருந்தக்கூடாது.
1. எந்த விலங்கும் மற்ற விலங்குகளைக் கொல்லக்கூடாது.
1. எல்லா விலங்குகளும் சமம்.  
பிறகு நெப்போலியனும் மற்ற பன்றிகளும் அதிகார மயக்கத்தால் ஊழல் புரிய ஆரம்பித்தன. அவர்களின் புகழைத் தக்க வைத்துக்கொள்ளவும் விதிகளை மதிப்பதாக நம்பவைக்கவும் ஸ்குவீலர் விதிகளில் மாற்றங்களை ரகசியமாகச் சேர்த்து எழுதி வைத்தது. உதாரணமாக, எந்த விலங்கும் மது அருந்தக்கூடாது என்பதை அதிகமாக அருந்தக்கூடாது என்றும் எந்த விலங்கும் படுக்கையில் உறங்கக்கூடாது என்பதை விரிப்பின் மேல் உறங்கக்கூடாது என்றும் மாற்றி எழுதியது. இறுதியாக இந்த விதிகள்
"அனைத்து மிருகங்களுமே சமம் ஆனால் சில மற்றவையை விட மதிப்பு மிகுந்தவை” என்றும் "நான்கு கால்கள் நல்லவை ஆனால் இரண்டு கால்கள் அவற்றை விடச் சிறந்தவை” எனவும் மாற்றி எழுதப்பட்டன.
# விலங்குப் பண்ணை (புதினம்)

## கதை மாந்தர்

இந்தக் கதையில் வரும் நிகழ்வுகள், கதாபாத்திரங்கள் அனைத்தும் பொதுவுடைமைக் கொள்கைகள், எதேச்சாதிகாரம் மற்றும் பொதுவான மனித குணம் ஆகியவற்றை பகடி செய்யும் வண்ணம் அமைக்கப் பெற்றுள்ளன.
# விலங்குப் பண்ணை (புதினம்)

## கதை மாந்தர்

### மனிதர்கள்

; திரு. ஜோன்ஸ்  
: இவர் பண்ணையின் முன்னாள் முதலாளியாவார். இவருக்கு மிகுந்த மது அருந்தும் பழக்கம் இருந்தது. அவ்வாறு குடித்திருக்கும் நிலையில் விலங்குகளுக்கு உணவளிக்கவோ அவற்றை கவனிக்கவோ தவறியதால் அனைத்து விலங்குகளும் புரட்சியில் ஈடுபடுகின்றன. ஜோன்ஸ் மற்றும் அவர் உதவியாளர்கள் பண்ணையைத் திரும்பப் பெற தொடுத்த மாட்டுத் தொழுவச் சண்டையில் தோற்கடிக்கப்பட்டார்.  
; ஃபிரடரிக் (Frederick)  
: இவர் அருகே இருந்த பின்ச்ஃபீல்டு பண்ணையின் முதலாளி. இவர் விலங்குகளிடமிருந்து மரக் கட்டைகளை கள்ளநொட்டுகளைக் கொடுத்து வாங்குகிறார். இவரே பிறகு அவற்றின் மீது பண்ணையை ஆக்கிரமிக்கும் எண்ணத்துடன் தாக்குதல் நடத்தி காற்றாலையை அழிக்கின்றார். ஆனால் முடிவில் தோல்வியைத் தழுவுகின்றார். அவரைப் பற்றிய குறிப்பில் அவர் தன் விலங்குகளை கொடுமைப்படுத்துவதாக விவரிக்கப்படுகின்றது. உதாரணமாக அவர் தன் நாயை அடுப்பிற்குள் தூக்கி எறிந்தது போன்ற செயல்கள் இதனை விளக்குகிறது. பின்ச்ஃபீல்டு அருகே இருந்த பில்கிங்க்டன் ஃபாக்ச்வுட் பண்ணையை விட அளவில் சிறியதாய் இருந்தது ஆனால் சிறந்து நிர்வகிக்கப்பட்டிருந்தது. ஃபிரடரிக் சிறு காலத்திற்கு மரக்கட்டைகளை வாங்குவதன் மூலம் நெப்போலியனுடன் கூட்டணி ஏற்படுத்துவது போல நடிக்கிறார். ஆனால் பின் அக்கூட்டணிக்கு துரோகமிழைத்து ஏமாற்றி விலங்குப் பண்ணையை ஆக்கிரமிக்கும் எண்ணத்துடன் அவற்றின் மீது போர்த் தொடுக்கின்றார்.  
; பில்கிங்க்டன்  
: இவர் அருகாமையில் இருந்த பராமரிப்பற்ற ஃபாக்ச்வுட் பண்ணையின் முதலாளியாக, எதையும் எளிதில் எடுத்துக் கொள்ளக் கூடியவராக சித்தரிக்கப்பட்டவர். கதையின் பிற்பகுதியில் இவரும் நெப்போலியனும் சீட்டாட்டம் ஆடுகின்றனர். அதில் இருவரும் துருப்புச் சீட்டை எடுக்க முயன்று பலமான வாக்குவாதத்தில் ஈடுபடுகின்றனர். ஃபாக்ச்வுட் பின்ச்ஃபீல்டை விட மிகப் பெரியதாக இருந்தும் சரியான பராமரிப்பு அற்ற பண்ணையாக சித்தரிக்கப்படுகின்றது.  
; திரு. விம்பர்  
: இவர் நெப்போலியனால் மனித சமூகத்தில் கொள்கை பரப்புச் செயலராக இருக்க பணியிலமர்த்தப்பட்டார். இவர் விலங்குகள் தானாகவே உற்பத்தி செய்ய இயலாதவைகளை மனித சமுதாயத்திலிருந்து பெற உதவுகிறார். முதலில் அத்தியாவசிய தேவையான காற்றாலை உறுப்புகளை தானாகவே உற்பத்தி செய்ய இயலாத நிலையில் வாங்க உதவுகிறார். பிறகு இவரைக் கொண்டே பன்றிகள் தங்கள் ஆடம்பரத் தேவைகளான மது பானங்களையும் பெறுகின்றன.
# விலங்குப் பண்ணை (புதினம்)

## படைப்பும் வெளியீடும்

எசுப்பானிய உள்நாட்டுப் போரில் ஆர்வெல் தனக்கு ஏற்பட்ட அனுபவங்களைத் தொடர்ந்து 1943-1944 இல் அனிமல் ஃபார்மின் முதல் பிரதியை எழுதினார். ”ஜனநாயக நாடுகளில் அறிவொளி பெற்ற மக்களின் கருத்தினை சர்வாதிபத்திய பரப்புரைகள் எவ்வளவு எளிதாகக் கட்டுப்படுத்த முடியும்” என்பதை ஸ்பெயினில் நிகழ்ந்த கம்யூனிஸ்டுகளின் களைபிடுங்கல் நடவடிக்கைகளிலிருந்து தான் தப்ப நேர்ந்த போது தான் கற்றுக் கொண்டதாக அனிமல் ஃபார்ம் 1947 உக்ரைனிய பதிப்பின் முகவுரையில் அவர் விவரிக்கிறார். உண்மையான சோசலிச லட்சியங்களின் ஸ்டாலினியப் பிறழ்வாகத் தான் கருதியவற்றை அம்பலப்படுத்த வேண்டும், கடுமையாகக் கண்டிக்க வேண்டும் என்கிற உந்துதலை ஜார்ஜ் ஆர்வெலுக்கு இது அளித்தது. அதே முகவுரையில், ஒரு விலங்குப் பண்ணையைப் புதினத்தின் கதைக்களமாகத் தேர்வு செய்தது குறித்து ஆர்வெல் பின்வருமாறு குறிப்பிடுகிறார்:
<blockquote>
நான் பத்து வயது சிறுவனாக இருந்தபோது, ஒரு குறுகிய தெருவில் ஒரு பெரிய குதிரைவண்டி செல்வதைப் பார்த்தேன். அது பக்கவாட்டில் திரும்ப முயன்ற போதெல்லாம் சாட்டையால் அடிக்கப்பட்டது. பணக்காரர்கள் பாட்டாளி வர்க்கத்தைச் சுரண்டுவதைப் போல மனிதர்கள் விலங்குகளைச் சுரண்டுகிறார்கள. இத்தகைய விலங்குகளுக்குத் தங்களது வலிமை குறித்த விழிப்புணர்வு தோன்றி மனிதர்களுக்கு அவற்றின் மீது அதிகாரம் செலுத்த முடியாது போனால் என்னவாகும் என்ற சிந்தனை அப்போது எனக்குத் தோன்றியது.
</blockquote>  
ஆர்வெல், அனிமல் ஃபார்ம் புதினத்தைப் பதிப்பிக்க முயன்ற போது பெரும் சிக்கல்களை எதிர்கொண்டார். நான்கு வெளியீட்டாளர்கள் மறுத்து விட்டனர். வழக்கமாய் தனது புத்தகங்களை வெளியிடும் கோலான்ஸ் உட்பட அநேக பெரிய புத்தக பிரசுரங்கள் சோவியத் விரோத இலக்கியம் போன்ற விடயங்களை அணுக விரும்புவதில்லை என்பதை இரண்டாம் உலகப் போர் சமயத்தில் ஆர்வெல் தெளிவாய் தெரிந்து கொண்டார். கவிஞர் டி. எஸ். எலியட் இயக்குநராய் இருந்த ஃபேபர் அண்ட் ஃபேபர் புத்தக நிறுவனத்திற்கும் இவர் தனது கையெழுத்துப் பிரதியைச் சமர்ப்பித்திருந்தார். ஆனால் அந்நிறுவனமும் இதனை நிராகரித்து விட்டது. எலியட் ஆர்வெலுக்கு எழுதிய பதிலில் புதினத்தின் டிராட்ஸ்கிய நோக்கு மீது தங்களுக்கு சிறுதளவும் ஈர்ப்பில்லை எனவே வெளியிட இயலாதெனக் குறிப்பிட்டிருந்தார். ஒரு பதிப்பாளர் ஆரம்பத்தில் ஒப்புக் கொண்டாலும், பின் பிரித்தானிய தகவல் அமைச்சகத்தின் அலுவலர் ஒருவர் செய்த எச்சரிக்கையினால் அதனை வெளியிட மறுத்து விட்டார். அவ்வாறு எச்சரித்த அதிகாரி ஒரு சோவியத் உளவாளி என்று பின்னாளில் தெரிய வந்தது.  
இறுதியில் செக்கர் அண்ட் வார்பர்க் பதிப்பகம், இதன் முதல் பதிப்பை 1945 ஆம் ஆண்டு வெளியிட்டது.